
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 283 

29 Απριλίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Νομικού Προσώπου στην Κοινότητα Νεοχω¬ 
ρίου Νομού Κέρκυρας με την επωνυμία «Ενιαία Σχο¬ 
λική Επιτροπή Δημοτικού Σχολείου Νεοχωρίου 
1/θέσιου Νηπιαγωγείου Κρητικού Α/θεσιου Νηπια¬ 
γωγείου Παλαιοχωρίου, 1 θέσιου Νηπιαγωγείου 


Δραγωτινών». 1 

Ψήφιση Ο.Ε.Υ. Δήμου Νέας Αγχιάλου Ν. Μαγνη¬ 
σίας. 2 

Σύσταση μίας προσωρινής οργανικής θέσης στον ΟΕΥ 
Δήμου Βόλου Ν. Μαγνησίας . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΕΣ/7871/95 (1) 


Σύσταση Νομικού Προσώπου στην Κοινότητα Νεοχωρίου 
Νομού Κέρκυρας με την επωνυμία «Ενιαία Σχολική Επι¬ 
τροπή Δημοτικού Σχολείου Νεοχωρίου 1 /θέσιου Νηπια¬ 
γωγείου Κρητικών Α/θεσιου Νηπιαγωγείου Παλαιοχω- 
ρίου, 1 θέσιου Νηπιαγωγείου Δραγωτινών». 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΚΕΡΚΥΡΑΣ 
Έχοντας υπόψη: 

1. Τις διατάξεις: α) Τηνπαραγρ. 8-15 του άρθρου 5 του 
Ν. 1854/1990. 

Για την ακαδημία Αθηνών και άλλες εκπαιδευτικές δια¬ 
τάξεις και 

β) Του άρθρου 203 του δημοτικού και κοινοτικού κώδικα 
(Π.Δ. 410/95). 

2. Τις αριθμ. ΕΣ/2038/16.2.94 β) ΕΣ/9964/1.7.93 γ) 
ΕΣ/9963/1.7.93 δ) ΕΣ/8714/1.7.93 αποφάσεις Νομάρχη 
Κέρκυρας με τις οποίες συστάθηκαν οι Σχολικές Επιτρο¬ 
πές Νηπιαγωγείου Δραγωτινών Κρητικών Παλαιοχωρίου 
και Δημοτικού Σχολείου Κοινότητας Νεοχωρίου αντί¬ 
στοιχα. 

3. Την αριθμ. 21/95 απόφαση του Κ.Σ. Νεοχωρίου με 
την οποία ανακαλούνται οι αριθμ. 3/94 και 8/93 όμοιες 
αυτής με τις οποίες συστάθηκαν οι ανωτέρω Σχολικές Επι¬ 
τροπές και συνιστάται μία Ενιαία Σχολική Επιτροπή Δημο¬ 
τικού Σχολείου Νεοχωρίου, 1/θέσιου Νηπιαγωγείου Κρη¬ 
τικών, 1/θέσιου Νηπιαγωγείου Παλαιοχωρίου 1/θέσιου 
Νηπιαγωγείου Δραγωτικών, αποφασίζουμε: 

1. Ανακαλούμε τις αριθμ. ΕΣ/2038/16.2.94 ΕΣ/9964/ 


1.7.93, ΕΣ/9963/1.7.93 και ΕΣ/8714/1.7.93 αποφάσεις 
Νομάρχη Κέρκυρας. 

2. Συνιστούμε στην Κοινότητα Νεοχωρίου Νομού Κέρ¬ 
κυρας Ιδιο Νομικό Πρόσωπο με την επωνυμία «Ενιαία Σχο¬ 
λική Επιτροπή Δημοτικού Σχολείου Νεοχωρίου, 1/θέσιου 
Νηπιαγωγείου Κρητικών, 1 /θέσιου Νηπιαγωγείου Παλαιο- 
χωρίου, 1 /θέσιου Νηπιαγωγείου Δραγωτινών. 

3. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς ανωλώσι- 
μων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες, 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

4. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Νεοχωρίου. 

γ) Κάθε είδους εισφορές, δωρεές, κληρονομιές και 
κληροδοσίες. 

5) Περιουσία: 

Η περιουσία που τυχόν θα διατεθεί. 

6. Το νομικό πρόσωπο εκπροσωπείται στο δικαστήριο 
και σε κάθε είδους δημόσια αρχή από τον Πρόεδρο του 
Δ.Σ. και ότων αυτός απουσιάζει ή κωλύεται από τον αντι¬ 
πρόεδρο. 

7. Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού το ύψος της 
οποίας δεν μπορεί να προσδιοριστεί. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 11 Μαρτίου 1996 

Η Περιφερειακή Διευθύντρια 
ΑΡΤΕΜΙΣ ΚΑΡΑΣΣΑ 

-♦- 

Αριθ. 5697 (2) 

Ψήφιση Ο.Ε.Υ. Δήμου Νέας Αγχιάλου Ν. Μαγνησίας. 

Ο ΠΕΡΙΦ/ΚΟΣ Δ/ΝΤΗΣ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις: α) Του άρθρου 8 παρ. 5 Ν. 2307/95, β) 
του Ν. 1586/86, γ) των Π.Δ. 37α/87 και 22/90. 

2. Την 144/95 απόφαση του Δημοτικού Συμβουλίου Ν. 
Αγχιάλου περί έγκρισης του Ο.Ε.Υ. του Δήμου. 

3. Την με αριθμό 5/1995 σύμφωνη γνωμοδότηση του 
Υπηρεσιακού Συμβουλίου ΟΤΑ, αποφασίζουμε: 

Εγκρίνουμε τη 144/95 απόφαση του Δημοτικού Συμ¬ 
βουλίου Νέας Αγχιάλου με την οποία ψηφίζεται ο Οργανι¬ 
σμός Εσωτερικής Υπηρεσίας του Δήμου ως εξής: 

ΜΕΡΟΣ Α' 

Αρθρο 1 

Το οργανωτικό σχήμα του Δήμου χαρακτηρίζεται ως 
τμήμα. 

Αρθρο 2 

Το τμήμα αποτελείται απο τα παρακάτω μη αυτοτελή 
επί μέρους Γ ραφεία: 

1. Γραφείο Δημάρχου. 

2. Γραφείο Δημοτικού Συμβουλίου, Δημαρχιακής Επι¬ 
τροπής και Επιτροπών Δημοτικού Συμβουλίου. 

3. Γραφείο Πρωτοκόλλου, διεκπεραίωσης Αρχείου. 

4. Γ ραφείο Προσωπικού. 

5. Γραφείο Μητρώων Αρρένων, Δημοτολογίου, Στρατο¬ 
λογίας, Εκλογών και Ληξιαρχείου. 

6. Γραφείο Τύπου και Δημοσίων Σχέσεων. 

7. Γ ραφείο Εφορίας Σχολείων. 

8. Γ ραφείο Λογιστηρίου και Προμηθειών. 

9. Γραφείο Ταμιακής Υπηρεσίας, 

10. Γραφείο Ειδικής Υπηρεσίας. 

11. Γραφείο Τεχνικής Υπηρεσίας. 

12. Γραφείο Νομικών Προσώπων και Επιχειρήσεων. 

13. Γ ραφείο Καθαριότητας - Καταβρέγματος και Ηλε- 
κτροφωτισμού. 

14. Γραφείο Κήπων - Πάρκων και Δενδροστοιχιών. 

15. Γ ραφείο Σφαγείων. 

16. Γραφείο Ύδρευσης. 

17. Γραφείο Οδοποιιδς. 

18. Γραφείο Νεκροταφείου. 

Η Οργανωτική σύνθεση και διαβάθμιση των θέσεων του 
προσωπικού του Δήμου διοργανώνεται ως εξής: 

ΜΕΡΟΣ Α' 

ΠΡΟΣΩΠΙΚΟ 
ΜΟΝΙΜΟ ΠΡΟΣΩΠΙΚΟ 
3. Κατηγορία ΥΕ: 

Κλάδος ΥΕ2 - Επιστατών Καθαριότητας 
Μία (1) θέση υπαλλήλου με βαθμούς Ε-Β 
Κλάδος ΥΕ14 Βοηθητικού προσωπικού 


Οκτώ (8) θέσεις υπαλλήλων με βαθμούς Ε-Β 
Εκ των οποίων: 2 θέσεις εργατών ύδρευσης 
1 θέση εργάτη Νεκροταφείου 
1 θέση εργάτη Σφαγείων 

1 θέση εργάτη Κήπων 

2 θέσεις εργατών γενικών καθηκόντων 
1 θέση αποθηκαρίου 

Κλάδος ΥΕ 16 εργατών καθαριότητας 
Δύο (2) θέσεις υπαλλήλων με βαθμούς Ε-Β 
Κλάδος προσωρινών προσωποπαγών θέσεων 
(Οι θέσεις αυτές καταργούνται αυτοδίκαια όταν κενω¬ 
θούν καθ' οιονδήποτε τρόπο). 

- Μία (1) θέση ΤΕ17 με βαθμούς Δ-Α 

- Μία (1) θέση ΔΕ24 με βαθμούς Δ-Α 

- Δύο (2) θέσεις ΔΕ27 με βαθμούς Δ-Α 

- Μία (1) θέση ΔΕ29 με βαθμούς Δ-Α 

- Δύο (2) θέσεις ΔΕ30 με βαθμούς Δ-Α 

- Μία (1) θέση ΥΕ14 με βαθμούς Ε-Β 

- Μία (1) θέσή ΥΕ16 με βαθμούς Ε-Β 
Προσωπικό με σχέση εργασίας Ιδιωτικού Δικαίου: 

- Μία (1) θέση Κλητήρων - θυρωρών 

- Μία (1) θέση εργάτη καθαριότητας 

- Μία (1) θέση καθαρίστριας 

- Δύο (2) θέσεις υδραυλικών 

Τα αντικείμενα και οι αρμοδιότητες των προαναφερο- 
μένων γραφείων είναι: 

1. ΓΡΑΦΕΙΟ ΠΡΟΪΣΤΑΜΕΝΟΥ ΔΙΟΙΚΗΤΙΚΩΝ - ΟΙΚΟ¬ 
ΝΟΜΙΚΩΝ ΚΑΙ ΛΟΙΠΩΝ ΥΠΗΡΕΣΙΩΝ. 

Παραλαμβάνει, αποσφραγίζει και θεωρεί την προς το 
Δήμο απευθυνόμενη αλληλογραφία και διαβιβάζει αυτή 
στα οικεία γραφεία μέσω του γενικού πρωτοκόλλου του 
Δήμου. 

Παρακολουθεί την ενδιαφέρουσα το Δήμο Νομοθεσία 
και Νομολογία και ενημερώνει τις υπηρεσίες του Δήμου 
σχετικά. 

Καθοδηγεί, ελέγχει και επιβλέπει το προσωπικό του Δή¬ 
μου και το διαθέτει ανάλογα με τις εκάστοτε ανάγκες για 
την εύρυθμο λειτουργία των υπηρεσιών και παρέχει συγ¬ 
χρόνως σ' αυτό οδηγίες και κατευθύνσεις σε ζητήματα γε¬ 
νικής υπηρεσιακής φύσεως. 

Μεριμνά για τις περιπτώσεις των πειθαρχικών αδικημά¬ 
των καθώς και την κίνηση της πειθαρχικής διώξεως κατά 
των παραβατών. 

Αναθέτει σε οποιοδήποτε υπάλληλο οποιαδήποτε 
έκτακτη υπηρεσία έστω και άσχετη προς την ειδική αρμο¬ 
διότητα. 

Εισηγείται στο Δήμαρχο τις επιβαλλόμενες από την 
Υπηρεσία αποσπάσεις καθώς και κάθε μέτρο για την καλή 
και εύρυθμο λειτουργία των υπηρεσιών. 

Επιμελείται της εφαρμογής των πειθαρχικών αποφά¬ 
σεων. 

Ανακοινώνει τις εγκύκλιες διαταγές του Δημάρχου. 
Μελετά και εισηγείται τα πάσης φύσεως ζητήματα τα 
οποία αφορούν το υπαλληλικό και λοιπό προσωπικό του 
Δήμου και διεκπεραιώνει τη αλληλογραφία που τον 
αφορά, 

Ενεργεί την τελική επεξεργασία και κατάρτιση του 
προϋπολογισμού των εσόδων και εξόδων του Δήμου και 
των επ' αυτού εκθέσεων και μεριμνά για την ψήφιση και 
έγκριση. 

Μελετά και εισηγείται την λήψη μέτρων για την οικονο¬ 
μικότερη διεξαγωγή των υπηρεσιών του Δήμου και βελτί¬ 
ωση του προϋπολογισμού των εσόδων καθώς και την πλη¬ 
ρέστερη εν γένει ρύθμιση των οικονομικών του Δήμου. 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3033 


Εποπτεύει και παρακολουθεί την εν γένει πορεία της 
εκτελέσεως του προϋπολογισμού των εσόδων και εξόδων 
του Δήμου και υπογράφει όλα τα εκδιδόμενα χρηματικά 
εντάλματα. 

2. ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ, 
ΔΗΜΑΡΧΙΑΚΗΣ ΕΠΙΤΡΟΠΗΣ ΚΑΙ ΕΠΙΤΡΟΠΩΝ ΔΗΜΟΤΙ¬ 
ΚΟΥ ΣΥΜΒΟΥΛΙΟΥ: 

Καταρτίζει και κοινοποιεί την ημερήσια διάταξη κατά τις 
οικείες διατάξεις του Κώδικα της περί Δήμων και Κοινοτή¬ 
των Νομοθεσίας. 

Τηρεί τα πρακτικά των συνεδριάσεων του Δημοτικού 
Συμβουλίου και Δημαρχικαής Επιτροπής και διατυπώνει 
νομοτύπως τις σε αυτές λαμβανόμενες αποφάσεις και κα¬ 
ταχωρεί αυτές στα επίσημα βιβλία των πρακτικών. 

Υποβάλλει αντίγραφα των λαμβανομένων αποφάσεων 
στην αρμόδια για τον έλεγχο Διοικητική Αρχή. 

Διαβιβάζει στις οικείες του Σώματος Επιτροπές τα για 
μελέτη παραπεμπόμενα σε αυτές από το Δημοτικό Συμ¬ 
βούλιο θέματα και παρακολουθεί αυτά για την έγκαιρη στο 
Δημοτικό Συμβούλιο ή Δημαρχιακή Επιτροπή επανεισα- 
γωγή για τη λήψη οριστικής αποφάσεως. 

3. ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΕΩΣ - 
ΑΡΧΕΙΟΥ: 

Τηρεί το πρωτόκολλο αλληλογραφίας. 

Επιμελείται της καταχωρήσεως στο πρωτόκολλο και τα 
ευρετήρια των εισερχομένων εγγράφων και αιτήσεων, της 
συσχετήσεως αυτών, της εγγραφής στα βιβλία διανομής 
και της παραδόσεως στα οικεία γραφεία προς ενέρ¬ 
γεια. 

Παραλαμβάνει μετά την διεκπεραίωση τα σχέδια των 
εξερχομένων εγγράφων ή εκδιδομένων πιστοποιητικών,- 
καταχωρεί αυτά στα οικεία ευρετήρια και ταξινομεί στις 
θυρίδες και φακέλλους του αρχείου και εκδίδει με την 
έγκριση του Προϊσταμένου τα αιτούμενα αντίγραφα εγ¬ 
γράφων ή πιστοποιητικών. 

Μεριμνά για την αντιγραφή ή δακτυλογράφηση ή τηλε- 
γράφηση των καθαρών εγγράφων, παραβάλλει αυτά από 
τα πρωτότυπα και καταχωρεί στα βιβλία διεκπεραιώσεως 
και επιδόσεως, αποστέλλει αυτά στους αποδέκτες και 
διαβιβάζει τα σχέδια αυτών στο αρχείο προς τοποθέτηση 
στους οικείους φακέλλους. 

4. ΓΡΑΦΕΙΟ ΠΡΟΣΩΠΙΚΟΥ: 

Καταρτίζει τα σχέδια οργανισμών εσωτερικής υπηρε¬ 
σίας. 

1. Επιμελείται της εφαρμογής των νόμων εν γένει περί 
Δημοτικών Υπαλλήλων τακτικών, εκτάκτων, ημερομι¬ 
σθίων κ.λπ. και της διενέργειας διαγωνισμών και εκτελεί 
αποφάσεις διορισμών, προαγωγών, απολύσεων, αποδο¬ 
χής παραιτήσεων, μεταθέσεων, τοποθετήσεων, αποσπά¬ 
σεων του προσωπικού, χορηγήσεως των αδειών σε αυτό 
και παρακολουθεί την υγεία αυτού. 

Τηρεί τα μητρώα, ατομικούς φακέλους του προσωπικού 
εν γένει του Δήμου. 

Εκτελεί την προκαταρκτική εργασία για τη σύνταξη πι¬ 
νάκων αρχαιότητος υπαλλήλων του Δήμου. 

Επιμελείται την έκδοση πιστοποιητικών υπηρεσίας 
υπαλλήλων και λοιπού προσωπικού. 

Τηρεί τα μητρώα του προσωπικού αυτού τα οποία περι¬ 
λαμβάνουν όλα τα χρήσιμα στοιχεία, καταχωρεί σε αυτά 
τις επερχόμενες μεταβολές, ενεργεί τη σχετική αλληλο¬ 


γραφία και εκδίδει τα σχετικά πιστοποιητικά τα οποία 
αφορούν το προσωπικό αυτό. 

Επιμελείται της συγκεντρώσεως όλων ταν απαιτουμέ- 
νων στοιχείων και ενεργεί προς απονομή συντάξεως 
στους Δημοτικούς υπαλλήλους. 

Επιμελείται της επιδόσεως των διπλωμάτων και φυλλα¬ 
δίων δημοτικής συντάξεως στους συνταξιούχους, της τη- 
ρήσεως των μητρώων δημοτικών συνταξιούχων και παρα¬ 
κολουθεί την κατάσταση αυτών. 

Μεριμνά για τη συγκέντρωση των απαιτουμένων στοι¬ 
χείων και ενεργεί για την απονομή στους Δημοτικούς συ¬ 
νταξιούχους του εφ’ άπαξ καθώς και του μηνιαίου ισοβίου 
βοηθήματος το οποίο παρέχεται από το Ταμείο Ασφαλί- 
σεως Δημοτικών και Κοινοτικών Υπαλλήλων. 

Ενεργεί για την αναγνώριση και εξαγορά της προϋπηρε¬ 
σίας αυτών ή για την επιστροφή των καταβληθεισών υπέρ 
του ταμείου τούτου εισφορών. 

5. ΓΡΑΦΕΙΟ ΜΗΤΡΩΟΥ ΑΡΡΕΝΩΝ, 
ΔΗΜΟΤΟΛΟΓΙΟΥ, ΣΤΡΑΤΟΛΟΓΙΑΣ, ΛΗΞΙΑΡΧΕΙΟΥ, 
ΕΚΛΟΓΩΝ 

Συντάσσει, τηρεί και φυλάσσει υπεύθυνα τα βιβλία Δη¬ 
μοτολογίων καθώς και τα λοιπά λεξικογραφικά ευρετήρια 
των εις αυτά εγγράφων και εκδίδει βάσει των ανωτέρω 
στοιχείων, πιστοποιητικά δημοτών, τηρεί φακέλλους και 
ταξινομεί στο αρχείο τις διενεργούμενες εγγραφές. 

Επιμελείται της εφαρμογής των περί Δημοτικών διατά¬ 
ξεων του κώδικος της περί Δήμων και Κοινοτήτων Νομο¬ 
θεσίας, περί Ελληνικής Υπηκοότητας τοιαύτης καθώς και 
της εκτελέσεως όλης της σχετικής εργασίας και αλληλο¬ 
γραφίας. 

Τηρεί για τα ανωτέρω απαιτοΰμενα βιβλία και διεξάγει 
τη σχετική αλληλογραφία. Τηρεί βιβλία και αρχεία επιτί¬ 
μων δημοτών. Διεξάγει σύμφωνα με τον κώδικα της Νομο¬ 
θεσίας περί Δήμων και Κοινοτήτων ή άλλους ειδικούς Νό¬ 
μους τις στα δημοτολόγια διαγραφές των μεταδημοτευο- 
μένων δημοτών. 

Εκδίδει πιστοποιητικά οικογενειακής καταστάσεως, 
απορίας, κληρονομικά, αγαμίας κ.λπ. και τηρεί βιβλία κη- 
ρυχθέντων σε κατάσταση πτωχεύσεως από τα αρμόδια Δι¬ 
καστήρια, 

Εκτελεί τα δια των περί εκλογών Νόμων ανατιθέμενα 
στο Δήμο καθήκοντα καθώς και τις ανατιθέμενες σε αυτό 
υποχρεώσεις ως όργανο της Κρατικής Διοικήσεως. 

Εισηγείται τα επιβαλλόμενα μέτρα για την καλύτερα λει¬ 
τουργία της υπηρεσίας και προσυπογράφει όλα τα εκδιδό- 
μενα πιστοποιητικά. 

Φυλάσσει την σφραγίδα της υπηρεσίας μητρώων καιτη- 
ρεί αντίτυπα των σχετικών νόμων, διαταγμάτων, κανονι¬ 
σμών κ.λπ. 

Καταρτίζει και τηρεί τά μητρώα διαφόρων απογραφών 
στρατολογικού ενδιαφέροντος. 

Μεριμνά για την έκθεση, δημοσίευση των αποφάσεων 
των Στρατολογικών Συμβουλίων και διεξάγει την αλληλο¬ 
γραφία σε ερωτήματα Δήμων ή Κοινοτήτων ή άλλων αρ¬ 
χών. 

Μεριμνά για την εγγραφή των αδήλωτων και εξακριβώ¬ 
νει την ιθαγένεια αυτών. Ενεργεί την αλληλογραφία των 
πόσης φϋσεως μεταβολών εγγράφων στα μητρώα ήτοι αλ¬ 
λαγών, προσθηκών, διορθώσεων επωνύμων, κυρίων ονο¬ 
μάτων, πατρωνύμων και μητρωνύμων έτους γεννήσεως 
κ,λπ. 

Τον καταρτισμό σύμφωνα με το Νόμο 2119/93 «περί 
Μητρώων Αρρένων» καταστάσεως των κατά το προηγού- 

μενο έτος γεννηθέντων αρρένων τέκνων των οποίων οι 
γονείς έχουν μόνιμο την κατοικία στην πόλη μας. 

Καταχωρεί στο μητρώο αρρένων της εγγραφής των δι' 
αποφάσεων της Νομαρχίας Μαγνησίας κ.λπ. προσθέτως 
εγγραφομένων, ενεργεί τις διαγραφές από το μητρώο κα¬ 
τόπιν σχετικών αποφάσεων των αρμοδίων αρχών και μερι¬ 
μνά για τις πόσης φύσεως μεταβολές εγγράφων του μη¬ 
τρώου και τη διόρθωση ή προσθήκη ονομάτων και λοιπών 
στοιχείων μετά από απόφαση των οικείων αρχών. Εκδίδει 
τα πόσης φύσεως πιστοποιητικά από τς μητρώο αρρένων 
ήτοι ιθαγένειας, ταυτότητας, για τη σχολική χρήση κ.λπ., 
και ταυτοπροσωπείας και διεξάγει τη σχετική αλληλογρα¬ 
φία μετά των στρατολογικών γραφείων ή άλλων Αρχών. 
Παρέχει πληροφορίες και οδηγίες δι' εγγραφές εις το μη¬ 
τρώο αρρένων και για την έκδοση πιστοποιητικών. 

Εκδίδει τα πιστοποιητικά οικογενειακής καταστάσεως 
προς απαλλαγή εκ των στρατιωτικών υποχρεώσεων των 
προς τούτο δικαιουμένων, τα πιστοποιητικά προς χρήση 
των Στρατιωτικών Σχολών, Ευελπίδων, Δοκίμων, Ικάρων 
και Λιμενικών και πόσης φύσεως άλλων τοιούτων σχολών. 
Διεξάγει την αλληλογραφία μετά των Υπουργείων και 
Στρατολογικών Γραφείων για την αναφερόμενη στα πι¬ 
στοποιητικά οικογενειακή κατάσταση των ανωτέρω. 

Καταρτίζει ετήσιο μητρώο αρρένων και ελέγχει τούτο 
βάσει των ληξιαρχικών πράξεων γεννήσεως. Επιμελείται 
της αναθεωρήσεως των μητρώων και της ενημερώσεως 
αυτών. Τηρεία βιβλία επιταξίμων, υποβάλλει τα δικαιολο- 
γητικά στα στρατιωτικά δικαστήρια και επιτροπές για τις 
αποζημιώσεις και παρίσταται κατά τας επιτάξεις και λύ¬ 
σεις αυτών. 

Παρίσταται και παρακολουθεί τις εργασίες των περιο- 
δευόντων Στρατιωτικών Συμβουλίων και επιμελείται της 
τοιχοκολλήσεως και της επιδόσεως προς τους ενδιαφε¬ 
ρομένους των αποφάσεων των Στρατολογικών και λοιπών 
Συμβουλίων. 

Διεξάγει πάσαν την υπηρεσία των στρατιωτικών εισφο¬ 
ρών, σύμφωνα με τους νόμους και τις σχετικές εγκυκλίους 
των αρμοδίων αρχών ήτοι υπογράφει κατά διετία και ταξι¬ 
νομεί τα υποζύγια ηπίλατα οχήματα της περιφέρειας του 
Δήμου, τηρεί τα μητρώα αυτών, συντάσσει στατιστικούς 
πίνακες κατά τριμηνία και ενεργεί εν συμπράξει μετ’ εκ¬ 
προσώπων της αρμοδίων αρχών τις νόμιμες διατυπώσεις 
για τις επιτάξεις και τις ναυλώσεις προς εξυπηρέτηση των 
στρατιωτικών ή άλλων σκοπών. 

Μεριμνά για την υπογραφή των ληξιαρχικών βιβλίων και 
την εξ αυτών εκδιδομένων πιστοποιητικών, αντιγράφων 
και αποσπασμάτων. 

Τηρεί την αλληλογραφία του τμήματος και του αρχείου 
σύμφωνα με το Νόμο 344/1976 «περί ληξιαρχικών διατά¬ 
ξεων» και τα από το Νόμο προβλεπόμενα βιβλία. 

Τον καταρτισμό καταστάσεως των γεννηθέντων τέκνων 
και των δύο φύλλων για το Τμήμα Γενικού Μητρώου (Δη¬ 
μοτολογίου). 

Την κατά μήνα αποστολή αντιγράφων των βαπτίσεων 
τέκνων στο Τμήμα Στρατολογίας, Γενικού Μητρώου (Δη¬ 
μοτολογίου) και των τέκνων των ετεροδημοτών για την 
ενημέρωση των μητρώων αρρένων και Δημοτολογίων. 

Την καταχώρηση ληξιαρχικών πράξεων Γάμων και θα¬ 
νάτων. 

Την ανακοίνωση των γεγονότων για τους ετεροδημότες 
στους Δήμους και Κοινότητες της εγγραφής των. 

Την ανακοίνωση των θανάτων στο Τμήμα της Στρατολο¬ 
γίας για τη διαγραφή των αποβιωσάντων. 


Την ανακοίνωση των γόμων, θανάτων και εν γένει όλων 
των μεταβολών στο Τμήμα Γενικού Μητρώου (Δημοτολο¬ 
γίου) για την ενημέρωση αυτού. 

Τη σύνταξη των ατομικών δελτίων θανάτων σύμφωνα με 
το άρθρο 13 παρ. 4 του εκτελεστικού διατάγματος του Ν. 
1641 προς χρήση της οικονομικής υπηρεσίας. 

Τη σύνταξη των δελτίων γεννήσεων, γάμων και θανάτων 
για την Εθνική Στατιστική Υπηρεσία της Ελλάδος. 

6. ΓΡΑΦΕΙΟ ΔΗΜΑΡΧΟΥ - ΔΗΜΟΣΙΩΝ ΣΧΕΣΕΩΝ - 
ΓΡΑΦΕΙΟ ΤΥΠΟΥ. 

Καταρτίζει τα προγράμματα δεξιώσεων, τελετών, εορ¬ 
τών κ.λ.π. υποδοχών. Καθορίζει τον τρόπο διεξαγωγής 
των Εθνικών και Δημοτικών εορτών και τελετών και της 
συμμετοχής των Αρχών σε αυτές και ενημερώνει το Δή¬ 
μαρχο και Προϊστάμενο για τις από διάφορες Αρχές, Συλ¬ 
λόγους κ.λ.π. διδόμενες εορτές, τελετές κ.λ.π. Τηρεί κα¬ 
τάλογο των αρχών της πόλης καθώς και των Σωματείων 
κ.λ.π. οργανώσεων που εδρεύουν στο Δήμο. 

Ενημερώνει το Δήμαρχο σχετικά με τα αναγραφόμενα 
στον καθημερινό τύπο, διεξάγει την προσωπική κ.λ.π. αλ¬ 
ληλογραφία του Δημάρχου και ανακοινώνει στον τύπο 
κάθε εκδήλωση που γίνεται από το Δήμο. 

7. ΓΡΑΦΕΙΟ ΕΦΟΡΙΑΣ ΣΧΟΛΕΙΩΝ 

Καταρτίζει και κοινοποιεί την ημερήσια διάταξη, κατά 
τις οικείες διατάξεις, των συνεδριάσεων της Δημοτικής 
Επιτροπής Παιδείας. 

Τηρεί τα πρακτικά των συνεδριάσεων αυτής. Διαβιβάζει 
στο αρμόδιο γραφείο τις λαμβανόμενες αποφάσεις και 
παρακολουθεί για την έγκαιρη στο Δημοτικό Συμβούλιο ει¬ 
σαγωγή θεμάτων για λήψη σχετικών αποφάσεων. 

Τηρεί ευρετήριο αποφάσεων και διεξάγει όλη την υπη¬ 
ρεσία της Δημοτικής Επιτροπής Παιδείας. 

8. ΓΡΑΦΕΙΟ ΔΗΜΟΤΙΚΩΝ ΠΡΟΣΟΔΩΝ ΚΑΙ ΠΕΡΙΟΥ¬ 
ΣΙΑΣ 

Στο ανωτέρω γραφείο ανάγεται: Η εκτέλεση πάσης ερ¬ 
γασίας που αφορά στην εφαρμογή των σχετικών διατά¬ 
ξεων του Δημοτικού και Κοινοτικού Κώδικα, επιβολή, κα¬ 
τάργηση, μείωση ή αύξηση των δημοτικών φόρων, τελών 
και δικαιωμάτων, καθώς και την κατά τους κειμένους οι¬ 
κείους νόμους και κανονισμούς, βεβαίωση των εκ των ως 
άνω φόρων, τελών και δικαιωμάτων εσόδων του Δήμου. 

Ο έλεγχος των στοιχείων βεβαίωσης πάσης δημοτικής 
προσόδου, ή βεβαίωση αυτής και η αποστολή στο Ταμείο 
του Δήμου των οικείων βεβαιωτικών καταστάσεων, χρημα¬ 
τικών καταλόγων κ.λ.π. 

Η παρακολούθηση εν γένει των εις θέματα δημοτικών 
φορολογικών αναφερομένων νόμων κ.λ.π. 

Η εκτέλεση πάσης προπαρασκευαστικής εργασίας που 
αφορά την διαγραφή βεβαιωθέντων ή επιστροφή αχρεω- 
στήτως εισπραχθέντων φόρων, τελών και δικαιωμάτων και 
η κατάρτιση των οικείων πρωτοκόλλων εκπτώσεων ή δια¬ 
γραφής και καταστάσεων επιστροφής. 

Η διεξαγωγή πάσης προπαρασκευαστικής εργασίας για 
την από τις κείμενες διατάξεις συνιστόμενες επιτροπές 
επίλυσης των μεταξύ του Δήμου και των φορολογουμένων 
προκυπτουσών αμφισβητήσεων και διαφορών περί οφει- 
λομένων δημοτικών φόρων, τελών και δικαιωμάτων. 

Η κοινοποίηση των από τα αρμόδια όργανα του Δήμου ή 
των από τις άνω επιτροπές εκδιδομένων αποφάσεων και η 
παρακολούθηση της εγκαίρου εκτελέσεως αυτών. 

Η σύνταξη στο σχέδιο των διακηρύξεων των δημοπρα- 

σιών προς μίσθωση των δημοτικών κτημάτων και η ενέρ¬ 
γεια της σχετικής πρός αυτάς αλληλογραφίας ή άμεσος 
επίβλεψη επί της ακριβούς εκτελέσεως των όρων αυτών. 

Η βεβαίωση των εκ των δημοτικών κτημάτων προσόδων 
ως δημοτικών εσόδων και η διαβίβαση των παραστατικών 
στοιχείων στη Διεύθυνση οικονομικών υπηρεσιών. 

Η κατάρτιση επι,σήμου κτηματολογίου των αστικών και 
αγροτικών κτημάτων του Δήμου κατά τις διατάξεις του άρ¬ 
θρου 16 του Δημοτικού και Κοινοτικού Κώδικα και του 
εκτελεστικού αυτού διατάγματος, η κατάταξη των τίτλων 
της επ’ αυτών κυριότητας του Δήμου των σχετικών προς 
αυτούς εκθέσεως της επί του κτηματολογίου επιτροπής 
του ανωτέρου άρθρου κατά φακέλλους, η υπεύθυνος και 
ασφαλής διαφύλαξη αυτών και η μεταγραφή των κτημά¬ 
των στο Υποθηκοφυλάκειο. 

Η εξακρίβωση τυχόν καταπατηθέντων κτημάτων του 
Δήμου και η ενέργεια των νομίμων προς απόδοση τούτων 
στο Δήμο. 

Η διεξαγωγή πάσης υπηρεσίας και αλληλογραφίας σχε- 
τιζομένης προς την κτηματική περιουσία του Δήμου και τα 
εξ αυτής έσοδα. 

Η εισήγηση προς τον Προϊστάμενο των Διοικητικών και 
Οικονομικών Υπηρεσιών της εκποιήσεως του αχρήστου 
υλικού. 

Η παρακολούθηση των εις χείρας των συνεργειών 
φθαρτών υλικών και εργαλείων και η συνεχής επαφή μετά 
των αρμοδίων γραφείων και η διαπίστωση των φθορών και 
Π εισήγηση περί διαγραφής αυτών προς την αρμόδια προς 
τούτο επιτροπή. 

Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμό εσόδων και εξόδων και τις 
επ’ αυτού εκθέσεις. 

Παρακολουθεί γενικώς την πορεία της εκτελέσεως του 
προϋπολογισμού εσόδων και εξόδων και εισηγείται την 
αναμόρφωση αυτού διά της εγγραφής νέων εσόδων και 
χορηγήσεως συμπληρωματικών και εκτάκτων πιστώ¬ 
σεων. 

ΓΡΑΦΕΙΟ ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ 

Εκτελεί πάσα εργασία η οποία αφορά σε θέματα προϋ¬ 
πολογισμού και της επί της εκβάσεως αυτού προβλέψεις 
σύμφωνα προς εκ της πορείας της εκτελέσεως αυτού 
αποτέλεσμα. 

Εισηγείται επί των σχεδίων πάσης φύσεως αποφάσεων 
και συμβάσεων από τις οποίες πρόκειται να επηρεασθεί ο 
προϋπολογισμός. 

Επιμελείται της εγκρίσεως, εκκαθαρίσεως και εντολής 
πληρωμής πάσης δαπάνης προς διαπίστωση του νομίμου 
και κανονικού ή μη τοιαύτης. 

Ενεργεί αναγνώριση των πιστώσεων του Δήμου δια της 
προσυπογραφής των επί των οικείων λογαριασμών ή κα¬ 
ταστάσεων συντασσομένων πράξεων εκκαθαρίσεως και 
βάσει των τούτων εκδίδει στο όνομα των δικαιούχων εντός 
των πιστώσεων του προϋπολογισμού τα οικεία χρηματικά 
εντάλματα, καταχωρεί αυτά στα οικεία βιβλία και απο¬ 
στέλλει στον ταμεία του Δήμου μετά την υπογραφή των 
παρά του εκκαθαριστού και Προϊσταμένου των Οικονομι¬ 
κών Υπηρεσιών και του Δημάρχου. Τηρεί τον λογαριασμό 
των παθητικών υπολοίπων. 

Συγκεντρώνει, ελέγχει και καταχωρεί στα οικεία λογι¬ 
στικά βιβλία τα αποτελέσματα της εκτελέσεως του προϋ¬ 
πολογισμού εσόδων και εξόδων και ληψοδοσίας εν γένει 
του Δημοτικού Ταμείου. 

Τηρεί ειδικό αρχείο προϋπολογισμών του Δήμου μετά 


πάντων των συναφών αποφάσεων, εγκρίσεων κ.λ.π. 

Συγκεντρώνει στατιστικές πληροφορίες χρήσιμες για 
τις προβλέψεις του προϋπολογισμού και αναφερόμενες 
γενικά σε οικονομικά του Δήμου ζητήματα. 

Κάθε εργασία αναλήψεως δαπάνης σε βάρος των δια 
του προϋπολογισμού χορηγουμένων πιστώσεων και κατά 
το ειδικότερο εις τα άρθρα 11,12,13,14,15,16,17,18, και 
19 του 12/31.5.1959 Β,Δ/τος «περί διοικήσεως και λογι¬ 
στικού των Δήμων και Κοινοτήτων διαλαμβανομένων». 

Η επιμέλεια του εφοδιασμού των υπηρεσιών δια των για 
την λειτουργία και συγκρότηση των γραφείων αυτών ανα- 
γκαιούντων ειδών του Γραφείου βιβλίων εντύπων, γραφι¬ 
κής ύλης, εν γένει επίπλων, σκευών, γραφομηχανών, 
αριθμομηχανών και ανταλλακτικών αυτών και λοιπών ει¬ 
δών και υλικών συγκροτήσεως και συντηρήσεως και καθα¬ 
ριότητας Γραφείων. 

Η κατά τις κείμενες εκάστοτε διατάξεις, διενέργεια της 
προμήθειας πραγμάτων και ειδών υλικού γενικής φύσεως 
υπό την άμεση επίβλεψη του προϋπολογισμού του Δήμου. 

Η τήρηση βιβλίων και στατιστικών πινάκων περί των 
προμηθευομένων καθ’ έκαστο οικονομικό έτος και δι’ 
εκάστη υπηρεσία πραγμάτων και ειδών υλικού εν γένει 
κατ’ είδος, κατηγορία και τρόπο προμήθειας αυτών (δημο¬ 
πρασία, πρόχειρος διαγωνισμός κ.λ.π.). 

Η παρακολούθηση των τιμών των διαφόρων ειδών και 
υλικών των προμηθευομένων από το Δήμο και η ενημέ¬ 
ρωση προς αυτάς της επιτροπής προμηθειών. 

ΓΡΑΦΕΙΟ ΤΑΜΙΑΚΗΣ ΥΠΗΡΕΣΙΑΣ 

Δημοτικός Ταμίας: 

1, Ελέγχει του χρηματικούς τίτλους ή χρηματικούς κα¬ 
ταλόγους και εκδίδει εμπρόθεσμα τα αποδεικτικά παρα¬ 
λαβής εισπρακτέων κατά οριζόμενα στο άρθρο 52 του από 
15.6.1959 Β.Δ/τος «περί οικονομικής διοικήσεως και λο¬ 
γιστικού των Δήμων και Κοινοτήτων». 

Εκδίδει και κοινοποιεί στους υποχρέους ατομικές ειδο¬ 
ποιήσεις και λαμβάνει τα νόμιμα μέτρα για την έγκαιρη εί¬ 
σπραξη των ποσών τελών και δικαιωμάτων ή άλλων εσό¬ 
δων του Δήμου. Οι παραπάνω ενέργειες γίνονται από το 
Γ ραφείο εσόδων του Ταμείου καθώς επίσης και όσες ανα- 
φέρονται στο άρθρο 55 του από 15.6.1959 Β.Δ/τος. 

2. Ενεργεί τις πάσης φύσεως πληρωμές, αφού ελέγξει ο 
ίδιος ή το Γραφείο Εξόδων του Ταμείου το νόμιμο και 
έγκυρο της εκτελουμένης δαπάνης, σύμφωνα με τις δια¬ 
τάξεις του άρθρου 60 του ως άνω Β.Δ./τος. 

Τηρεί τα βιβλία: 

Καθημερινό, καθολικά εσόδων, εξόδων, εισπρακτέων 
εσόδων, τριπλοτύπων αποδεικτικών εισπράξεων και το βι¬ 
βλίο τακτοποιητέων εισπράξεων. 

Επίσης τηρεί βιβλία καταχωρίσεως γενικών ή ειδικών 
προσκλήσεων, εκδιδομένων ενταλμάτων προσωπικής 
κρατήσεως οφειλετών, μισθολογικό μητρώο υπαλλήλων 
και συνταξιούχων καθώς και όσων άλλων αναφέρονται στο 
άρθρο 70 του ως άνω Β.Δ/τος, 

Υποβάλλει στο Δήμαρχο κάθε μήνα λογαριασμούς δια- 
χειρίσεως και συνκεντρωτικό στο τέλος του οικονομικού 
έτους και αφού υποβάλλει τους λογαριασμούς του τελευ¬ 
ταίου μηνός. 

Προβαίνει στον προσδιορισμό του χρηματικού υπολοί¬ 
που του έτους που έληξε και κατόπιν συντάσσει τον απο¬ 
λογιστικό πίνακα κατά τα οριζόμενα στο άρθρο 44 του ως 
άνω Β.Δ/τος. 

Καταρτίζει τις τριμηνιαίες καταστάσεις για το Υπουρ¬ 
γείο Εσωτερικών καθώς και τα στατιστικά στοιχεία των ει- 

σπράξεων και πληροφοριών. 

Εισηγε'ιται στο Δήμαρχο τη διαγραφή εσόδων που έχουν 
υποκϋψει στην παραγραφή. 

Προσδιορίζει καθημερινώς το χρηματικό υπόλοιπο του 
Ταμείου με ειδική κατάσταση που απεικονίζει τις εισπρά¬ 
ξεις και πληρωμές της ημέρας που την υποβάλλει ο Προϊ¬ 
στάμενος στο Δήμαρχο. 

Μεριμνά για την έγκυρη απόδοση των υπέρ τρίτων κρα¬ 
τήσεων που ενεργούνται από τις αποδοχές του προσωπι¬ 
κού καθώς και για την αγορά ενσήμων του ΙΚΑ. 

ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ ΕΠΙΧΕΙΡΗΣΕΩΝ 

Ενεργεί την αλληλογραφία των Νομικών προσώπων, 
παρακολουθεί τη λειτουργία αυτής και φροντίζει για την 
έγκαιρη ψήφιση των αποφάσεων από τα Διοικητικά Συμ¬ 
βούλια των Νομικών Προσώπων και από το Δημοτικό Συμ¬ 
βούλιο. 

Εισηγε'ιται την ίδρυση δημοτικών επιχειρήσεων και φρο¬ 
ντίζει για τη σύνταξη μελετών σκοπιμότητας. 

ΓΡΑΦΕΙΟ ΤΕΧΝΙΚΗΣ ΥΠΗΡΕΣΙΑΣ 

Μεριμνά για τη σύνταξη του σχεδίου του ετήσιου προ¬ 
γράμματος έργων και προμηθειών του Δήμου το οποίο 
υποβάλλεται στο Δήμαρχο προς επεξεργασία, για την τε¬ 
λική του κατάρτιση σύμφωνα με τον Δημοτικό και Κοινο¬ 
τικό Κώδικα. 

Καταρτίζει τις μελέτες των έργων και προμηθειών του 
Δημοτικού προγράμματος σύμφωνα με τις διατάξεις του 
Π.Δ/τος 28/1980 καθώς και τις διακηρύξεις για την ανά¬ 
θεση μελετών κατά τις σχετικές διατάξεις που ισχύουν 
κάθε φορά. 

Παρακολουθεί την εκτέλεση των έργων του Δήμου και 
επιβλέπει την εφαρμογή των μελετών για τα έργα που 
εκτελούνται. 

Μεριμνά για τη σύνταξη, τροποποίηση ή αναθεώρηση 
του σχεδίου πόλεως και για τον πολεοδομικό σχεδίασμά 
και συντάσσει τις σχετικές μελέτες. 

Συντάσσει τα οικεία τοπογραφικά διαγράμματα και απο¬ 
τυπώσεις και μεριμνά για τη σύνταξη των σχετικών πρά¬ 
ξεων αναλογισμού και αποζημιώσεως που πρέπει να εκδο- 
θούν σε εφαρμογή του σχεδίου πόλεως. 

Συντάσσει και τηρεί το κτηματολόγιο του Δήμου και με¬ 
ριμνά για την προστασία της ακίνητης περιουσίας του , 
κατά τις διατάξεις της σχετικής Νομοθεσίας. 

Τέλος ο υπάλληλος του Γραφείου αυτού αποτελεί τον 
Τεχνικό Σύμβουλο του Δημάρχου και του Δημοτικού Συμ¬ 
βουλίου, στις συνεδριάσεις στις οποίες παρίσταται όταν 
υπάρχουν θέματα της αρμοδιότητας της Τεχνικής Υπηρε¬ 
σίας. 

ΓΡΑΦΕΙΟ ΚΑΘΑΡΙΟΤΗΤΑΣ - ΚΑΤΑΒΡΕΓΜΑΤΟΣ - 
ΗΛΕΚΤΡΟΦΩΤΙΣΜΟΥ 

Η υπηρεσία καθαριότητας διεξάγεται με την υπεύθυνη 
καθοδήγησή του επόπτου αυτής. 

Ο επόπτης υπηρεσίας καθαριότητας: 

α) Οργανώνει τη διεξαγωγή της καθαριότητας κατά το¬ 
μείς της πόλης, β) εισηγείται την επάνδρωση της υπηρε¬ 
σίας με το απαραίτητο και κατάλληλο προσωπικό, γ) μερι¬ 
μνά για τον εφοδιασμό της υπηρεσίας με τα απαραίτητα 
εργαλεία και σκεύη και εισηγε'ιται σχετικά με τη βελτίωση 
ή αύξηση του μηχανικού εξοπλισμού της, δ) κατανέμει το 
προσωπικό της υπηρεσίας σε συγκροτήματα εξυπηρετή- 
σεως των βασικών λειτουργιών της, καθώς και σε ομάδες 


εξυπηρετήσεως ειδικοτέρων αναγκών, ε) παρακολουθεί 
και ελέγχει τον τρόπο με τον οποίο διεξάγεται η καθαριό¬ 
τητα από το προσωπικό της υπηρεσίας και εισηγείται την 
επιβολή προστίμων βάσει των σχετικών αποφάσεων του 
Δημοτικού Συμβουλίου, 

Η υπηρεσία καθαριότητας επιτελεί τις ακόλουθες βασι¬ 
κές λειτουργία: 

1) Αποκομίζει και απορρίπτει στο χώρο διαθέσεως 
απορριμμάτων, τα συνήθη απορρίμματα των οικιών, των 
καταστημάτων, των κάθε είδους επιχειρήσεων κ.λ.π. που 
ανατίθενται στους προ αυτών χώρους, καθώς και τα απορ¬ 
ρίμματα των κοινοχρήστων χώρων που συλλέγονται από τα 
συνεργεία της υπηρεσίας. 

2) Συλλέγει τα απορρίμματα των κοινοχρήστων χώρων 
(οδών, πλατειών, κ.λ.π.), ενεργεί τον καθαρισμάτων οδών 
και κρασπέδων από τις φερτές ύλες, προβαίνει οτα κατά¬ 
βρεγμα και πλύσιμο των οδών, ενεργεί τον καθαρισμό των 
χειμάρων και ενεργοποιεί το υπάρχον δυναμικό της για την 
αντιμετώπιση εκτάκτων περιστατικών (πλημμυρών, πυρ- 
καϊών κ.λ.π.). 

Ασχολείται με τη μελέτη και εκτέλεση έργων κατα¬ 
σκευής και ουντηρήσεως ηλεκτρομηχανολογικών εγκατα¬ 
στάσεων του Δήμου, εγκαταστάσεων φωτισμού οδών, 
πλατειών και κοινοχρήστων χώρων σε συνεργασία με τη 
ΔΕΗ. 

Ασχολείται με την εγκατάσταση νέων φωτιστικών σω¬ 
μάτων εξωραϊσμού εξωτερικού φωτισμού με τη συνεργα¬ 
σία της ΔΕΗ καθώς και με την αντικατάσταση των φθαρ¬ 
μένων λαμπτήρων. Επίσης εκτελεί κάθε εργασία ηλε- 
κτρολογική ύστερα από εντολή του Προϊσταμένου του Δή¬ 
μου, 

Εισηγείται μέσω του επόπτου καθαριότητας την εγ¬ 
γραφή στον προϋπολογισμό και το τεχνικό πρόγραμμα 
κάθε αναγκαίας πιστώσεως για την εκτέλεση ηλεκτρολο¬ 
γιών έργων και ηλεκτροφωτισμού, 

ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

Διευθύνει την λειτουργία των γραφείων που υπάγονται 
σ’ αυτά. 

Εποπτεύει την εφαρμογή της Γενικής Μελέτης Κυκλο¬ 
φορίας και Μεταφορών. 

Εισηγείται κυκλοφοριακές ρυθμίσεις προς τα αρμόδια 
όργανα επιμελούμενος της σχετικής διαδικασίας. 

Εποπτεύει την σύνταξη Κυκλοφοριακών Μελετών ή συ¬ 
ντάσσει κυκλοφοριακές μελέτες βάσει των πληροφοριών 
και στατιστικών δεδομένων για τα κυκλοφοριακά μεγέθη 
σε επίπεδο και στα πλαίσια κυκλοφοριακού πολεοδομικού 
σχεδιασμού. 

Επιμελείται της διαμόρφωσης προτάσεων για την εφαρ¬ 
μογή καταλλήλων μέτρων επίλυσης των διαφόρων κυκλο- 
φοριακών προβλημάτων. 

Εισηγείται προς τα αρμόδια όργανα (Επιτροπή Κυκλο- 
φοριακών και Συγκοινωνιακών θεμάτων του Δήμου, Συ¬ 
ντονιστική Επιτροπή Κυκλοφορίας κ.λ.π.) τη λήψη αποφά¬ 
σεων σχετικών με κυκλοφοριακά μέτρα και ρυθμίσεις. 

Τηρεί αρχείο αποφάσεων των αρμοδίων οργάνων και 
Υπηρεσιών (Αστυνομική Διεύθυνση, Επιτροπή Κυκλοφο- 
ριακών και Συγκονωνιακών θεμάτων του Δήμου, Συντονι¬ 
στική Επιτροπή Κυκλοφορίας Ν. Μαγνησίας) σχετικών με 
κυκλοφοριακές ρυθμίσεις. 

Ελέγχει τη σωστή εφαρμογή των αποφάσεων περί ρυθ- 
μ'ισεως κυκλοφορίας εντός της πόλης και επιβάλλει τα 
σχετικά πρόστιμα στους παραβάτες. 

Είναι αρμόδιο για την σύνταξη οικονομοτεχνικών μελε- 

τών και την εκτέλεση έργων τοποθέτησης πινακίδων ονο¬ 
ματοθεσίας οδών και αρίθμησης οικιών. 

ΓΡΑΦΕΙΟ ΚΗΠΩΝ - ΠΑΡΚΩΝ - 
ΔΕΝΔΡΟΣΤΟΙΧΙΩΝ 

Η υπηρεσία κήπων-πάρκων-δενδροστοιχιών λειτουργεί 
με την άμεση και υπεύθυνη καθοδήγηση του Προϊσταμέ¬ 
νου του Δήμου. Η φύλαξη των δημοτικών δαυλίων και η 
καταμήνυση των τυχόν παρανόμως υλοτομούντων ή βο- 
σκούν τα ποίμνιά τους στα δασύλια και παντός καταστρέ- 
φοντος τα φυτευόμενα δένδρα τόσο στα δασύλια όσο και 
στα πάρκα και πλατείες της πόλεως. 

Μεριμνά για την ανάπτυξη και διάδοση του πρασίνου 
στην πόλη. 

Καταρτίζει πρόγραμμα φυτεύσεως των Δημοτικών Κή¬ 
πων, δενδροστοιχιών και πάρκων. 

Επιμελείται για τη δημιουργία δημοτικών φυτωρίων, για 
τη συντήρηση και εξωραϊσμό των δασυλίων και σε συνερ¬ 
γασία με άλλες αρμόδιες υπηρεσίες για την επέκταση και 
συντήρηση του πρασίνου γύρω από την πόλη και εντός αυ- 
τής. 

Ασχολείται με τη δημιουργία και συντήρηση δενδρο- 
στοιχιών στα δημοτικά πεζοδρόμια και στις όχθες των χει- 
μάρων της πόλης καθώς και με τη δημιουργία και συντή¬ 
ρηση πρασίνου στους διαμορφούμένους και στους ήδη 
υπάρχοντες δημοτικούς κοινοχρήστους χώρους, οι οποίοι 
φέρουν οποιαδήποτε μορφής πράσινο. 

Μεριμνά για την κατασκευή και συντήρηση συστημάτων 
άρδευσης των δημοτικών κήπων και δενδροστοιχιών. 

Γενικά διεξάγει το έργο της σύμφωνα με τις αρχές της 
γεωπονικής επιστήμης και τις σύγχρονες μεθόδους της 
κηπευτικής. 

ΥΠΗΡΕΣΙΑ ΔΗΜΟΤΙΚΟΥ ΣΦΑΓΕΙΟΥ 

Η υπηρεσία σφαγείου λειτουργεί με την άμεση και 
υπεύθυνη καθοδήγηση του Προϊσταμένου του Δήμου. 

Παρακολουθεί την καλή λειτουργία των μηχανημά¬ 
των. 

Συντηρεί και μικροεπισκευάζει τις διάφορες εγκατα¬ 
στάσεις του Σφαγείου. 

Φροντίζει για την κανονική και εύρυθμο λειτουργία βά¬ 
σει του ισχύοντος κανονισμού. 

Συντάσσει στατιστικά στοιχεία και την ημερησϊα κίνηση 
του Σφαγείου. 

Εισηγείται μέσω του Προϊσταμένου την εγγραφή στον 
προϋπολογισμό και στο τεχνικό πρόγραμμα κάθε ανα¬ 
γκαία πίστωση για την εκτέλεση αναγκαίων έργων. 

ΓΡΑΦΕΙΟ ΥΔΡΕΥΣΗΣ 

Η υπηρεσία αυτή λειτουργεί με την άμεση και υπεύθυνη 
καθοδήγηση του Προϊσταμένου του Δήμου. Η λειτουργία 
κατά τις καθιερωμένες ώρες των ηλεκτροκινητήρων των 
υδραγωγείων προς άντληση νερού και η κατά το πρό¬ 
γραμμα του Δημάρχου διοχέτευση νερού για την υδροδό- 
τηση των κατοικιών και καταστημάτων. 

Η συντήρηση και μικροεπισκευές των υδραυλικών εγκα¬ 
ταστάσεων και η υποβολή εκθέσεως στο Δήμαρχο επί της 
λειτουργίας αυτών και η ριζική αποκατάσταση των προξε- 
νηθεισών από τη χρήση ή άλλη αιτία βλαβών. 

Η παρακολούθηση της κανονικής και εύρυθμης λει¬ 
τουργίας ολόκληρου του δικτύου υδρεύσεως, των υδρα¬ 
γωγείων, των αντλιοστασίων και των υδρομέτρων βάσει 
του ισχύοντος κανονισμού ύδρευσης και άλλων επί του θέ¬ 
ματος διαταγών του Δημάρχου. 


Επιμελείται της καλής λειτουργίας και συντηρήσεως 
των αντλιοστασίων και των υδραγωγείων. Υποβάλλει έκ¬ 
θεση στον Δήμαρχο κάθε μήνα περί της εν γένει καταστά- 
σεως όλων των μηχανημάτων και εργαλείων ύδρευσης, 
των υδατοδεξαμενών και μεριμνά για τη συνεχή και κανο¬ 
νική καθ’ όλο το 24ωρο παροχή νερού σε όλους τους 
υδροδοτούμενους κατοίκους. 

Συντάσει τα στατιστικά στοιχεία υδρεύσεως και τις κα¬ 
ταστάσεις κινήσεως της υπηρεσίας υδρεύσεως. 

Επιμελείται της τοποθετήσεως, επισκευής και συντη¬ 
ρήσεως των υδρομέτρων καθώς και των φρεατίων και με¬ 
ριμνά επί παντός θέματος της αρμοδιοτάς του. 

Τηρεί τα δια την υπηρεσία υδρεύσεως αναγκαιούντα βι¬ 
βλία και διαγράμματα και κυρίως μητρώο υδρομετρητών 
που να παροσιάζει την όλη κίνηση αυτών μετά τυχόν μετα¬ 
βολών. Στην αρμοδιότητα αυτής ανήκει και η κανονική λει¬ 
τουργία των αντλιοστασίων και η ύδρευση των οικισμών 
του Δήμου. 

ΓΡΑΦΕΙΟ ΟΔΟΠΟΙΙΑΣ 

Η υπηρεσία οδοποιιάς λειτουργεί με την άμεση και 
υπεύθυνη καθοδήγηση του Προϊσταμένου του Δήμου. 

Μεριμνά για την έγκαιρη και σωστή αποκατάσταση της 
βατότητας τόσο των οδών εντός της πόλης και των οικι¬ 
σμών όσο και των αγροτικών οδών. 

Φροντίζει για τη μεταφορά, διάστρωση και συμπίεση 
των υλικών οδοποιιάς με τα τυχόν υπάρχοντα μηχανήματα 
του Δήμου ή μισθωμένα υπ’ αυτού. 

ΓΡΑΦΕΙΟ ΔΗΜΟΤΙΚΟΥ ΝΕΚΡΟΤΑΦΕΙΟΥ 

Η υπηρεσία λειτουργεί με την άμεση και υπεύθυνη κα¬ 
θοδήγηση του Προϊσταμένου του Δήμου. 

Μεριμνά για τη συνεπή εφαρμογή του κανονισμού λει¬ 
τουργίας, διοικήσεως και διαχειρίσεως των Κοιμητηρίων 
στους χώρους αυτών. 

Ενεργεί σύμφωνα με τις κείμενες διατάξεις και τον οι¬ 
κείο κανονισμό του Δήμου, τη βεβαίωση και είσπραξη των 
δικαιωμάτων του Δημοτικού Νεκροταφείου. 

Ενεργεί τις νόμιμες διατυπώσεις για τη σύσταση οικογε¬ 
νειακών τάφων. 

Τηρεί τα προβλεπόμενα από το νόμο και τον οικείο κα¬ 
νονισμό του Δήμου βιβλία. 

Επιβλέπει το εργαζόμενο στο Κοιμητήριο προσωπικό 
και φροντίζει για την τήρηση της ευταξίας, της κοσμιότη¬ 
τας και της καθαριότητας του χώρου του Κοιμητηρίου, κα¬ 
θώς και την διαφύλαξη των τάφων και των αντικειμένων 
τους. 

Φροντίζει για την συντήρηση των κηπαρίων και την προ¬ 
στασία του πρασίνου του Κοιμητηρίου. 

Φροντίζει για την διαφύλαξη των οστών στα οστεοφυλά- 
κεια και για την τέλεση κηδειών και μνημοσύνων στον Ιερό 
Ναό του Κοιμητηρίου κατά την επιθυμία των οικείων των 
νεκρών. 

Εισηγείται την παραχώρηση των διαθεσίμων οικογε¬ 
νειακών τάφων, σύμφωνα με τις διατάξεις του σχετικού 
κανονισμού. 

Υποδεικνύει κάθε μέτρο που θεωρεί αναγκαίο για τη 
βελτίωση της καταστάσεως του Νεκροταφείου. 

Αρθρο 5 

Η κατανομή του προσωπικού στις υπηρεσίες και τα γρα¬ 
φεία ενεργείται με απόφαση του Δημάρχου. 

Αρθρο 6 

Τα περί διορισμού, των καθηκόντων, των περιορι- 

σμών χρόνου εργασίας, της αστικής ευθύνης, των δικαιω¬ 
μάτων, των μεταβολών της υπηρεσιακής κατάστασης, των 
ηθικών αμοιβών, των πειθαρχικών αδικημάτων, των ποι¬ 
νών, της λύσης της υπαλληλικής σχέσης, της ιατροφαρμα¬ 
κευτικής και νοσοκομειακής περίθαλψης των υπαλλήλων 
που υπάγονται στον παρόντα Οργανισμό, διέπονται από 
τις διατάξεις του Ν. 1188/81, του Π. Δ/τος 410/1988 και 
άλλες συναφείς διατάξεις που ισχύουν και θα ισχύσουν 
κάθε φορά. 

Αρθρο 7 

Η επιλογή των Προϊσταμένων θα γίνει σύμφωνα με τις 
διατάξεις του Ν. 1586/86 και από τους Κλάδους ΠΕΙ, 
ΤΕ1 και ΔΕΙ Διοικητικού με Α'. βαθμό και αν δεν υπάρχουν 
υπάλληλοι με την προυΛόθεση αυτή επιλέγονται προσω¬ 
ρινά υπάλληλοι β'. βαθμού με τις διατάξεις του άρθρου 9 
του Ν. 1586/86. 

Ακροτελεύτιο άρθρο 

Από τις διατάξεις της απόφασης αυτής και τη σύσταση 
των νέων θέσεων στον παρόντα Οργανισμό, προκαλείται 
επί πλέον δαπάνη σε βάρος του προϋπολογισμού του Δή¬ 
μου Ν. Αγχιάλου ύψους 58.500.000 δραχμών ετησίως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 2 Απριλίου 1996 

Ο Περιφ/κός Διευθυντής 

ΤΡΙΑΝΤ. ΝΤΕΛΕΔΗΜΟΣ 


Αριθ. 3607 (3) 

Σύσταση μίας προσωρινής οργανικής θέσης στον ΟΕΥ Δή¬ 
μου Βόλου Ν. Μαγνησίας. 

Ο ΔΗΜΑΡΧΟΣ ΒΟΛΟΥ 

Έχοντας υπόψη: 

1) Τις διατάξεις της παρ. 7 του άρθρου 12 του Ν, 2130/ 
93. 

2) Την αριθ. 2456/6.3.96 απόφασή μας με την οποία 
κατατάχθηκε ο Γεώργιος Μονογενής του Ιωάννη σε προ¬ 
σωρινή προσωποπαγή θέση εργάτη Καθαριότητας ιδιωτι¬ 
κού δικαίου αορίστου χρόνου που συστάθηκε με την από¬ 
φαση αυτή, διαπιστώνουμε: 

Την αυτοδίκαιη σύσταση στον Οργανισμό Εσωτερικής 
Υπηρεσίας του Δήμου Βόλου μιας (1) προσωρινής προσω¬ 
ποπαγούς θέσης εργάτη Καθαριότητας ιδιωτικού δικαίου 
αορίστου χρόνου. 

Με την παρούσα πράξη προκαλείται ετήσια δαπάνη δρχ. 
τριών εκατομμυρίων οκτακόσιων δέκα πέντε χιλιάδων 
(3.815.000) εκ των οποίων ποσό 2.722.000 δρχ. θα βαρύ¬ 
νει την πίστωση με Κ.Α. 15 112.1 του προϋπολογισμού 
του Δήμου και ποσό 1.093.000 δρχ. την πίστωση με Κ.Α. 
032.1 β. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Βόλος. 8 Απριλίου 1996 

Ο Δήμαρχος 

ΔΗΜΗΤΡΗΣ ΠΙΤΣΙΩΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




